ગુજરાત કોંગ્રેસે બંધને રાજ્યભરમાં સફળ બનાવવા સઘન આયોજન કર્યું છે. જિલ્લા પ્રમુખો-ધારાસભ્યો-આગેવાનો-નિરીક્ષકોને જિલ્લાવાર જવાબદારી સોંપાઈ છે. શનિ-રવિ દરમિયાન કોંગી કાર્યકરોએ ધંધા-રોજગાર-શૈક્ષણિક સંસ્થાઓમાં પહોંચી એક દિવસ પ્રતીક બંધમાં જોડાઈ આક્રોશ વ્યક્ત કરવા અપીલ કરી છે. યૂથ કોંગ્રેસ એનએસયુઆઈ કિસાન સેલને પણ સંકલનની જવાબદારી સોંપાઈ છે. પ્રદેશ પ્રમુખ અમિત ચાવડાએ એવું જાહેર કર્યું છે કે, રાજ્યભરમાં પેટ્રોલ પંપો ખાતે કોંગ્રેસના આગેવાનો, કાર્યકરો દેખાવ-પ્રદર્શન પણ યોજશે. એમણે અહિંસક રીતે વિરોધ વ્યક્ત કરવાની અપીલ પણ કરી છે.